ཏཱ་ལའི་བླ་མ་མཆོག་གིས་གནའ་བོའི་རྒྱ་གར་གྱི་ནང་པའི་སློབ་དཔོན་ཞིག་གི་གསུང་ཞིག་བསྐྱར་དུ་གླེང་།དེ་ཡང་།རྒྱལ་སྲས་ཞི་བ་ལྷས།འཇིག་རྟེན་བདེ་བ་ཇི་སྙེད་པ།།དེ་ཀུན་གཞན་བདེ་འདོད་ལས་བྱུང་།།འཇིག་རྟེན་སྡུག་བསྔལ་ཇི་སྙིད་པ།།དེ་ཀུན་རང་བདེ་འདོད་ལས་བྱུང་།།ཞེས་གསུངས་ཡོད་ཅིང་།ང་ཚོ་འགྲོ་བ་མི་རྣམས་ནི་སྤྱི་ཚོགས་རང་བཞིན་ཅན་གྱི་སེམས་ཅན་ཞིག་ཡིན་པས།ངེས་པར་དུ་གཞན་གྱི་བརྩེ་བར་བརྟེན་ནས་འཚོ་དགོས་ཤིང་།འདི་ནི་མིའི་རིགས་ཀྱི་རང་བཞིན་ཞིག་རེད།གལ་ཏེ།ང་ཚོས་གནའ་བོའི་རྒྱ་གར་གྱི་ནང་པའི་སློབ་དཔོན་ཚོའི་གསུང་རྣམས་ཉམས་སུ་བླངས་ཏེ།གཞན་ལ་འཚེ་བའང་མ་བྱེད།རང་གཅེས་འཛིན་གྱི་ཐད་ལ་ཐེར་ཟུག་ཏུའང་མ་གནས་ཚེ།སྡུག་བསྔལ་གྱི་ཁྲོད་དུ་ལྷུང་རྒྱུ་མ་རེད།